Dažādas fasāžu sistēmas ir ne tikai vizuāli būtisks arhitektūras dizaina elements, bet arī nodrošina ēkas aizsardzību. Optimālai fasādei jāatbilst tādiem kritērijiem kā ilgstoša aizsardzība pret laikapstākļiem, ilgs kalpošanas laiks ar zemām uzturēšanas vai remonta izmaksām, zema ārsienu siltuma caurlaidības vērtība, kā arī optimāla skaņas izolācija un labs mitruma līdzsvars ar iekšsienām. Šīs īpašības nosaka arī ēkas kopējo enerģētisko bilanci.